Et kart over Forbury Gardens i sentrale Reading**Forbury Gardens** er en offentlig park i byen Reading i det engelske fylket Berkshire. Parken er på stedet til den ytre gårdsplassen til det tidligere klosteret Reading Abbey, som var foran den tidligere klosterkirken. Marked ble holdt på stedet tre ganger om året helt frem til begynnelsen av 1800-tallet. I dag er stedet en meget attraktiv offentlig park som eies av byrådet, Reading Borough Council.

Historie
--------

I forgangen tid hadde klostre i engelske byer en «forbury», noe som ganske enkelt var et stort, åpent område, enten akkurat på innsiden eller så vidt innenfor klostermurene hvor munkene og byfolkene kunne omgås fritt sammen. Forbury i Reading var en del av det ytre området til klosteret og fungerte både som markedsplass og møtested.

I 1150 ble Forbury Hill bygget for å befeste klosteret i krigen mellom kong Henrik I av Englands datter Maud (Mathilda) og hans nevø Stefan. Denne borgerkrigen som kjennes som «kaoset» eller «anarkiet», se *Det engelske kaos under Stefan*.

Etter at den siste abbed, Hugh Cook av Farringdon, ble henrettet ved hengning, trekking og kvartering i 1539, opphørte klosteret å fungere som et religiøst senter og ble konfiskert av Kronen for å bli omgjort til et kongelig palass. Dette var en del av kong Henrik VIII av Englands oppløsning av Englands klostre på 1530-tallet.

I løpet av den engelske borgerkrigen, som begynte i 1642, ble Forbury Hill benyttet til å stasjonere kanoner under beleiringen av byen Reading. Klosterets bygninger fikk ytterligere skader i løpet av borgerkrigen.

Forbury Hill og den østlige delen av dagens park ble solgt til selskapet Reading Corporation i 1854. I de dagene var stedet i utkanten av byen hvor det hadde blitt benyttet som et søppelanlegg. En forlystelsespark med «et botanisk vesen» som omfattet en fontene og sommerhus ble planlagt og arbeidet ble påbegynt i 1855. Pleasure Gardens, forlystelsesparken, ble åpnet påsken 1856. Den vestlige delen av hagen ble kjøpt året etter. Frem til 1873 var denne atskilt fra forlystelsesparken med en mur, men en tunnel ble bygd på den østlige siden i 1859 med en forbindelse til hageanleggene og klosterruinene.

Krigsmonumentet Maiwand Lion er en jernskulptur av George Blackall Simonds som ble reist i 1886.Statuen *Maiwand Lion* ble reist i 1886 for å minnes soldatene og offiserene i Royal Berkshire Regiment som hadde kjempet i slaget i Maiwand ved Girishk Maiwand og Kandahar i Afghanistan i 1880. Et kors som minnes kong Henrik I av England ble reist på samme tid ved det nordvestlige hjørnet av klosterkirken ettersom kongens grav gikk tapt under plyndringene i forbindelse med kong Henrik VIIIs nedleggelse av klostrene.

Victoria Gates på den østlige siden av hagene feirer dronning Victoria av Storbritannias diamantjubileum i 1897. Våpenskjoldene ved hageanleggene tilhører byen og klosteret.

2000-årene
----------

En storstilt åpning skjedde den 14. mai 2005 for å markere fullførelsen av det ettårige restaureringsprosjektet. Heritage Lottery Fund donerte £2.13 million til byrådet for å restaurere de historiske kjennetegnene av Forbury Gardens, foruten å forbedre tryggheten og tilby bedre tilgang for besøkende. Gjenoppbyggingen ble gjort i samarbeid med beboerne og interesserte lokale grupper.

Arbeidet i hageanleggene omfattet gjenreisingen av Maiwand Lion, musikktribunen, vannanlegget og hagemurene, gjerder og portanlegg. Den nye portnerboligen omfattet også en kiosk, offentlige toaletter og gartneranlegg.

Etter restaureringen ble overvåkingskameraer installert over hele parkanlegget for begrense kriminelle og rusmiddelavhengiges tilgang og således trygge omgivelsene for vanlige folk som ellers ville holde seg borte.

### Maiwand Lion

*Maiwand Lion* er navngitt etter en landsby i Afghanistan og ble laget av George Blackall Simonds for å minnes de 329 fra 66. Berkshire Regiment som døde i slaget i Maiwand. Lokalt blir statuen også kalt for Forbury-løven.

### Musikktribunen

Musikktribunen ble nylig fornyet som en del av restaureringsprosjektet. Byrådet organiserer sommerkonserter her hver søndag ettermiddag i løpet av juli og august.

### Forbury Hill

Stedet kan nås via to gangstier, som også kan benyttes av rullestolbrukere. De fører til et område som ligger rundt tre meter over de omliggende hageanleggene. En enkelt tre står i midten og rundt bakketoppen er det benker.

Et panoramabilde av Forbury Gardens fra toppen av Forbury Hill med utsyn i vestlig retning. Til venstre er det en kiosk, i midten Musikktribunen. Krigsmonumentet blir dekket av et tre til høyre for midten.

Eksterne lenker
---------------

* (en) Forbury Gardens – kategori av bilder, video eller lyd på Commons Rediger på Wikidata
* Informasjon om klosteret og hageanleggene
* (en) Berkshire History: Reading Abbey